Besta loto

La Besta Loto (Jogo do Bicho, /ĵogu du biŝu/) estas tradicia lotumado en Brazilo,  en kiu la numeroj rilatas al 25 bestoj, laŭ  alfabeta ordo (en la portugala). Ĝi funkcias paralele al la oficialaj lotoj de la federacia kaj subŝtataj registaroj kaj estas tre populara.

La 3-an de julio 1892, la entrepreno tiam respondeca pri la Bestoĝardeno de Rio-de-Ĵanejro, aranĝis specialan bankedon por lanĉi kampanjon, kiu permesus altiri vizitantojn.  João Batista Viana Drummond, Barono de Drummond, la direktoro, kreis la unuan bestoĝardenon en la urbo en 1888 kaj elpensis tagan lotumadon de unu el 25 besto-nomoj. La vizitanto de la bestoĝardeno povis akiri je la eniro, per 1$000 (unu mil-rejso, la tiama monunuo) bileton presitan kun bildo de unu el la bestoj. Tiuj, kiuj havis la bildon de lotumita besto, ricevis premion je 20$000 (dudek mil-rejsoj). La unua okazinta lotumo disdonis 460$000 (kvarcent sesdek mil rejsojn) je premio.

Nur dudek tagojn poste jam estis plendo al la polico pri tiu hazardludo, malpermesata praktiko se organizata de privatuloj en Brazilo.

Sistemo

Estas du formoj organizi la numerojn, la t.n. "grupo", aŭ ĝenerala numero, kaj la fina "deko" aŭ ĉefa numero, jene: 

 Grupo Besto "Deko", la du lastaj ciferoj 01  Struto  01  02  03  04 02  Aglo  05  06  07  08 03  Azeno  09  10  11  12 04  Papilio  13  14  15  16 05  Hundo  17  18  19  20 06  Kaprino  21  22  23  24 07  Virŝafo  25  26  27  28 08  Kamelo  29  30  31  32 09  Serpento  33  34  35  36 10  Kuniklo  37  38  39  40 11  Ĉevalo  41  42  43  44 12  Elefanto  45  46  47  48 13  Koko  49  50  51  52 14  Kato  53  54  55  56 15  Aligatoro  57  58  59  60 16  Leono  61  62  63  64 17  Simio  65  66  67  68 18  Porko  69  70  71  72 19  Pavo  73  74  75  76 20  Meleagro  77  78  79  80 21  Virbovo  81  82  83  84 22  Tigro  85  86  87  88 23  Urso  89  90  91  92 24  Cervo  93  94  95  96 25  Bovino  97  98  99  00

Kulturo

Kiam homo sonĝas, aŭ vidas ion, kiu memorigas pri besto per karaktero, aŭ similan aferon, oni lotumas. Eblas riski per ĝenerala aŭ specifa numero. Ju pli specifa la numero, des pli alta la premio. Do, ekzemple, 25 rilatas al la bovino grupe, same kiel 97, 197, 1197. Se oni vetas per 11197 kaj tiu numero estas lotumita, oni do gajnas grandan premion, sed se oni riskas nur per 97, oni ricevos malgrandan premion. La plej malgranda premio estus 25 (11197 kvarone sen decimaloj), kaj oni gajnus trioble la vetitan sumon. 

Krome, tiuj bestoj rilatas al ia homa karaktero: Cervo rilatas al samseksamuloj, Bovino al prostituitinoj, Papilio al infanoj ktp. Tio permesas interpreti sonĝojn, okazaĵojn ktp. Ankaŭ oni povas diri ke numero estas ligita al karakteroj. Do 24 estas malŝatata numero, sed sen troigo, iu ridas kiam sidiĝas en seĝo n-ro 24, ekzemple, ĉar tio rilatas al samseksumo.

Kategorio:Kulturo de Brazilo